Maleiša
Maleiša – upė šiaurės rytų Lietuvoje, Anykščių ir Rokiškio rajonuose; Jaros kairysis intakas (Šventosios baseinas). Prasideda Drobčiūnų miške, 5 km į šiaurės rytus nuo Svėdasų. Teka į šiaurės vakarus daugiausia kalvotais kraštovaizdžiais. Įteka į Jarą 21,5 km nuo jos žiočių, ties Punkiškiais. Intakai: Maleišėlė (kairysis), Paįvodys, Ilgė (dešinieji). Vaga daugiausia ištiesinta. Aukštupyje sudarytas nedidelis Savičiūnų tvenkinys. Didesni kaimai prie Maleišos: Savičiūnai, Maleišiai, Kurkliečiai, Taraldžiai. Upėvardis Maleišà siejamas su žodžiais liet. mala, latv. mala („krantas, kraštas“).